**Zmluva o prenájme**

uzavretá podľa ust. §262 zákona č. 513/1991 Zb. Obchodný zákonník a ust. § 663 zákona č. 40/164 Zb. Občianskeho zákonníka.

(ďalej aj ako „zmluva“)

Prenajímateľ:

Štatutárny orgán:

Osoba zodpovedná

za plnenie zmluvy:

Bankové spojenie:

Číslo účtu:

IČO:

DIČ:

IČ DPH:

Zápis:

 (ďalej aj ako „**prenajímateľ**“)

Nájomca: Východoslovenský ústav srdcových a cievnych chorôb, a.s.

 Ondavská č. 8

 040 11 Košice

Štatutárny orgán: MUDr. Štefan Lukačín, PhD., predseda predstavenstva

 doc. MUDr. Martin Studenčan, PhD., FESC, podpredseda predstavenstva

 MUDr. Peter Šafár, člen predstavenstva

Osoba zodpovedná

za plnenie zmluvy: Ing. Stanislav Priščák, referent špecialista,

 e-mail: priscak@vusch.sk, tel.: 055/789 1690

IČO: 36 601 284

DIČ: 2022108704

IČ DPH: SK2022108704

Bankové spojenie: Slovenská sporiteľňa, a.s., IBAN: SK4809000000000445952274

Tel.: 055/789 1620

Fax: 055/789 1603

Spoločnosť je zapísaná v Obchodnom registri Okresného súdu Košice I, vložka č. 1360/V, oddiel: Sa

(ďalej len **„nájomca“**)

(prenajímateľ a nájomca ďalej spolu aj „**zmluvné strany**“)

Túto zmluvu uzatvárajú objednávateľ ako verejný obstarávateľ a poskytovateľ ako úspešný uchádzač v zákazke s nízkou hodnotou podľa § 117 zákona č. 343/2015 Z. z. o verejnom obstarávaní a zmene a doplnení niektorých zákonov (ďalej len „zákon o verejnom obstarávaní“) na predmet zákazky „**Prenájom veľkokapacitných multifunkčných zariadení**“.

**I. Článok**

**Predmet zmluvy**

1. Predmetom tejto zmluvy je záväzok prenajímateľa prenechať nájomcovi do dočasného užívania predmet nájmu, t. j. nové nepoužívané farebné laserové multifunkčné zariadenia A4/A3 s funkciou čiernobiela a farebná tlač (ďalej aj „zariadenia“), kopírovanie, skenovanie a distribúcia skenovaných dokumentov do priečinkov, vrátane poskytovania údržby a servisných služieb k zariadeniam, zabezpečovanie dodávok spotrebného materiálu (okrem kancelárskeho papiera) a integráciu prenajatých multifunkčných zariadení pod jedným spoločným centrálnym manažment systémom MyQ® zabezpečením všetkých potrebných prídavných MyQ licencií súvisiacich s prenajatými zariadeniami a záväzok nájomcu platiť za užívanie predmetu nájmu nájomné, a to za podmienok uvedených v tejto zmluve. Predmet zmluvy je bližšie špecifikovaný v Prílohe č. 1 tejto zmluvy - Špecifikácia predmetu zákazky.

**II. Článok**

**Predmet nájmu**

1. Predmetom nájmu sú multifunkčné zariadenia bližšie špecifikované v Prílohe č. 1 tejto zmluvy - Špecifikácia predmetu zákazky a v Prílohe č. 3 tejto zmluvy - Súpis prenajatých zariadení a spoločne spravovaných jedným centrálnym manažment systémom.
2. Prenajímateľ vyhlasuje, že je výlučným vlastníkom predmetu nájmu a je oprávnený s predmetom nájmu nakladať.

**III. Článok**

**Práva a povinnosti prenajímateľa**

1. Prenajímateľ je povinný odovzdať predmet nájmu nájomcovi v stave spôsobilom na jeho riadne užívanie. Prenajímateľ je povinný dodať predmet nájmu na miesto inštalácie zariadenia, manipulovať so zariadením, vybaliť, odobrať a likvidovať obaly na svoje náklady. Dodanie zariadenia do miesta dodania potvrdí nájomca písomne podpísaním preberacieho protokolu.
2. Prenajímateľ sa zaväzuje inštalovať, resp. zabezpečiť dodávku a inštaláciu zariadenia a súvisiacich systémov a ich spustenie do prevádzky u nájomcu na svoje náklady najneskôr do tridsiatich (30) kalendárnych dní odo dňa účinnosti tejto zmluvy; týmto nie je dotknutá možnosť súčasného dodania a inštalácie zariadenia a súvisiacich systémov a ich spustenie do prevádzky u nájomcu v ten istý deň. Presný dátum dodania a inštalácie zariadenia a súvisiacich systémov oznámi prenajímateľ nájomcovi najmenej tri (3) kalendárne dni vopred. Nájomca sa zaväzuje poskytnúť prenajímateľovi potrebnú súčinnosť pri inštalácii zariadenia.
3. O inštalácii zariadenia spíšu zmluvné strany inštalačný protokol, ktorí podpíšu oprávnení zástupcovia nájomcu a prenajímateľa. Prenajímateľ sa zároveň zaväzuje zaškoliť zamestnancov nájomcu, ktorí budú pracovať s prenajatým zariadením a odovzdať nájomcovi návod na použitie zariadenia v slovenskom alebo českom jazyku. O zaškolení konkrétnych zamestnancov nájomcu bude spísaný školiaci protokol, ktorí podpíšu oprávnení zástupcovia nájomcu a prenajímateľa.
4. Prenajímateľ sa zaväzuje poskytovať nájomcovi po dobu účinnosti tejto zmluvy autorizovaný servis zariadenia a pravidelnú údržbu v rozsahu a intervaloch stanovených výrobcom zariadenia. Vady predmetu nájmu, škody, poruchy a potrebné opravy hlási nájomca prenajímateľovi bezodkladne. Požiadavky na vykonanie opráv a revízií zariadenia bude nájomca prideľovať výlučne prenajímateľovi, prípadne tretej strane, ktorú určí prenajímateľ pre vykonanie opravy. Všetky náklady spojené s opravami a revíziami znáša prenajímateľ. Ak závada alebo porucha vznikla neodbornou manipuláciou alebo nesprávnym zaobchádzaním s predmetom nájmu, nájomca je povinný náklady na opravu prenajímateľovi v celom rozsahu nahradiť. Prenajímateľ zaväzuje udržiavať predmet nájmu v prevádzkyschopnom stave vrátane údržby po opotrebovaní jednotlivých častí zariadenia, ako aj zabezpečiť nastavenia a aktualizáciu firmware predmetu nájmu.
5. Nájomca je povinný oznámiť vadu zariadenia alebo potrebu vykonať iný servisný úkon na zariadení bez zbytočného odkladu po jej zistení na e-mailovej adrese........................ alebo telefonicky na tel. č. :...................................... . Nájomca oznámi prenajímateľovi popis dôvod vzniku vady alebo potreby vykonať servisný úkon.
6. Prenajímateľ je povinný zabezpečiť nástup servisného technika do dvadsiatich štyroch (24) hodín od nahlásenia poruchy, ako aj zabezpečiť servisnú pohotovosť v pracovné dni od 08:00 do 16:00 hod.. Servisný technik je povinný odstrániť vadu alebo uskutočniť iný servisný úkon na zariadení v primeranej lehote v závislosti od závažnosti vady alebo servisného úkonu a s odbornou starostlivosťou.
7. Prenajímateľ je povinný v prípade, ak oprava trvá dlhšie ako dva (2) kalendárne dni dodať do max. ďalšieho jedného (1) pracovného dňa náhradné zariadenie s rovnakými alebo lepšími parametrami ako pôvodné prenajaté zariadenie.
8. Prenajímateľ je povinný preukázať, že k vykonávaniu servisu zariadenia disponuje minimálne dvoma (2) technikmi so zaškolením a praxou min. dva (2) roky na prenajímaný typ zariadenia, s dostupnosťou a možnosťou zaslania aspoň jedného (1) technika na zásah do piatich (5) hodín od nahlásenia poruchy v pracovných dňoch od 08:00 do 16:00 hod..
9. Prenajímateľ je povinný mať na vlastné náklady predmet nájmu poistený pre prípad poškodenia, zničenia, straty, odcudzenia alebo iných škôd, ktoré na ňom vzniknú, a to počas celej doby platnosti tejto zmluvy.
10. Prenajímateľ je oprávnený vykonávať kontrolu spôsobu a účelu užívania predmetu nájmu a jeho stavu počas celej doby platnosti tejto zmluvy.
11. Prenajímateľ je oprávnený požadovať vrátenie predmetu nájmu, ak nájomca užíva predmet nájmu v rozpore s účelom prenájmu, v rozpore s touto zmluvou alebo ho prestal používať.
12. Prenajímateľ je povinný poskytnúť nájomcovi telefonické, e-mailové alebo online konzultácie týkajúce sa používania prenajatého zariadenia vyškoleným zamestnancom nájomcu.

**IV. Článok**

**Práva a povinnosti nájomcu**

1. Nájomca je povinný vykonať prehliadku zariadenia pri jeho prevzatí a oznámiť všetky zistené zjavné vady. Prenajímateľ nezodpovedá za zjavné vady, ktoré nájomca mohol zistiť pri prehliadke a prenajímateľovi ich neoznámil.
2. Nájomca je povinný užívať predmet nájmu riadne, a to v súlade s dohodnutým účelom a v súlade s pokynmi výrobcu a s pokynmi prenajímateľa.
3. Nájomca znáša bežné náklady spojené s užívaním predmetu nájmu, pričom nie je oprávnený vykonať na predmete nájmu žiadne zmeny alebo úpravy. Ak predmet nájmu prestane byť spôsobilý na riadne užívanie, je povinný informovať o tom bezodkladne prenajímateľa.
4. Nájomca nie je oprávnený bez písomného súhlasu prenajímateľa prenechať predmet nájmu na užívanie tretej osobe.
5. Nájomca je povinný chrániť predmet nájmu pred stratou, odcudzením, poškodením alebo zničením a ak takáto skutočnosť nastane, je povinný o tom bezodkladne informovať prenajímateľa. Nájomca je povinný zabezpečiť, aby predmet nájmu bol uložený v uzatvorenej a uzamknutej miestnosti, čo je podmienkou na poskytnutie plnenia zo strany poisťovne za poškodenie, zničenie, stratu alebo odcudzenie poisteného predmetu nájmu.
6. Nájomca zodpovedá za škodu spôsobenú na predmete nájmu v súvislosti s porušením povinností vyplývajúcich z tejto zmluvy, najmä ak škoda vznikla nesprávnym zaobchádzaním s predmetom nájmu. Vznik škody je nájomca povinný bezodkladne oznámiť prenajímateľovi a následne s ním dohodnúť spôsob a rozsah jej náhrady.
7. Nájomca je povinný vrátiť predmet nájmu prenajímateľovi ihneď po skončení nájmu, pokiaľ sa zmluvné strany nedohodnú inak.
8. Nájomca nie je povinný vyhotoviť stanovené predpokladané množstvo výtlačkov.

**V. Článok**

**Nájomné**

1. Nájomca sa zaväzuje platiť za užívanie zariadenia nájomné v mesačných intervaloch v sume podľa prílohy č. 2 - Štruktúrovaný rozpočet ceny. Povinnosť nájomcu platiť dojednané nájomné vzniká dňom podpisu preberacieho a inštalačného protokolu.
2. V cene prenájmu je zahrnutá dodávka spotrebného materiálu (náhradných originálnych tonerov, fotovalcov, odpadových nádob, fixačných a prenosových jednotiek a podobne, okrem kancelárskych papierov), originálne náhradné diely, servis, cestovné náklady a kompletné náklady na softvér (licencia, inštalácia, konfigurácia, upgrade, servis a pod.) podľa uvedenej špecifikácie a tiež aj prípadné poistenie zariadenia zo strany prenajímateľa.
3. Úhradu nájomného, resp. mesačných paušálnych odmien vykoná nájomca výlučne bezhotovostne, bankovým prevodom na účet prenajímateľa na základe faktúry elektronicky doručenej prenajímateľom. Prenajímateľ je povinný zaslať faktúru elektronicky na e - mailovú adresu: podateľňa@vusch.sk.. Za deň splnenia peňažného záväzku sa považuje deň odpísania dlžnej sumy z účtu nájomcu v prospech účtu prenajímateľa.
4. Nájomca zaplatí nájomné v mesačných splátkach na základe faktúry vystavenej prenajímateľom. Prenajímateľ je povinný vystaviť faktúru v súlade s ustanovením §73 zákona č. 222/2004 Z. z. o dani z pridanej hodnoty, najneskôr však do piateho (5) pracovného dňa v kalendárnom mesiaci, nasledujúcom po mesiaci, za ktorý je nájomca povinný zaplatiť dohodnuté nájomné. Faktúry musia obsahovať rozpis položiek a ich jednotkových cien bez DPH a počet jednotiek vzťahujúcich sa ku každej položke plnenia, sadzbu DPH vzťahujúcu sa na príslušnú položku a celkovú cenu za položku.
5. Splatnosť faktúry je šesťdesiat (60) kalendárnych dní odo dňa ich doručenia nájomcovi. (§340b ods.5 zákona č. 513/1991 Zb. Obchodný zákonník v znení neskorších predpisov).
6. Zmluvné strany sa dohodli, že pohľadávky, ktoré vzniknú prenajímateľovi z tohto zmluvného vzťahu, prenajímateľ nie je oprávnený postúpiť tretím osobám bez predchádzajúceho súhlasu nájomcu. Postúpenie pohľadávok bez predchádzajúceho súhlasu nájomcu je neplatné. Súhlas nájomcu je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.
7. Ak sa nájomca dostane do omeškania s platením nájomného, prenajímateľ je oprávnený uplatniť si u nájomcu úrok z omeškania vo výške 0,03 % z dlžnej sumy za každý aj začatý deň omeškania s platením nájomného. Právo prenajímateľa na náhradu škody tým nie je dotknuté.
8. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a prenajímateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa prenajímateľ poskytnúť nájomcovi pre takéto plnenie poskytnuté po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.
9. Prenajímateľ je povinný bezodkladne, najneskôr však do piatich (5) pracovných dní od zistenia nižšej ceny podľa bodu 8. tohto článku zmluvy, doručiť nájomcovi dodatok, predmetom ktorého bude upravená cena zistená postupom podľa bodu 8. tohto článku zmluvy.

**VI. Článok**

**Trvanie zmluvy**

1. Táto zmluva sa uzatvára na dobu určitú, a to na štyridsaťosem (48) mesiacov odo dňa nadobudnutia účinnosti tejto zmluvy.
2. Pred uplynutím dohodnutej doby trvania zmluvného vzťahu je možné ukončiť zmluvu:
	1. písomnou dohodou zmluvných strán podpísanou oboma zmluvnými stranami k dátumu stanovenému v tejto písomnej dohode,
	2. písomným odstúpením od zmluvy z dôvodov uvedených v tejto zmluve alebo ak druhá zmluvná strana nesplnila riadne a včas svoje záväzky podľa tejto zmluvy a ak k náprave nedošlo v dodatočne poskytnutej lehote pätnásť (15) kalendárnych dní od doručenia písomného upozornenia zaslaného druhou zmluvnou stranou. Odstúpenie od zmluvy je účinné dňom doručenia písomného odstúpenia od zmluvy druhej zmluvnej strane a týmto dňom zmluva zaniká,
	3. písomnou výpoveďou niektorej zo zmluvných strán, aj bez udania dôvodu. Výpovedná lehota sú tri (3) mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
3. Nájomca je oprávnený odstúpiť od Zmluvy vtedy, ak sa zariadenie počas trvania nájomného vzťahu zničí alebo stane neupotrebiteľným bez zavinenia nájomcu a prenajímateľ nemôže poskytnúť náhradné zariadenie a/alebo odmietne poskytnúť náhradné zariadenie.
4. Odstúpením od Zmluvy ktoroukoľvek zo zmluvných strán nezaniká povinnosť nájomcu zaplatiť nájomné za užívanie zariadenia pred účinnosťou odstúpenia, ako ani nárok prenajímateľa na náhradu škody alebo na úrok z omeškania, ktoré vznikli pred účinnosťou odstúpenia od zmluvy.

VII. Článok

Osobitné ustanovenia

* 1. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie zmluvy, a to najmä údajov uvedených v úvode tejto Zmluvy.
	2. Prenajímateľ sa zaväzuje, že:
1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy,
2. informácie a podklady poskytnuté nájomcom alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy.
	1. Osobné údaje dotknutých osôb, ktoré sú súčasťou tejto Zmluvy sú spracúvané nájomcom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. Bližšie informácie sú uvedené na webovom sídle spoločnosti [www.vusch.sk](http://www.vusch.sk).
	2. Prenajímateľ je povinný podľa nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) dodržiavať mlčanlivosť o osobných údajoch, ako aj o všetkých skutočnostiach, o ktorých sa dozvedel pri vykonávaní činností vyplývajúcich z tejto Zmluvy. Zároveň je povinný o tejto povinnosti preukázateľne poučiť aj svojich zamestnancov. Povinnosť zachovávať mlčanlivosť platí aj po skončení trvania Zmluvy. V opačnom prípade kupujúcemu zodpovedá za škodu, ktorá nájomcovi vznikla porušením tejto povinnosti.
	3. Prenajímateľ sa zaväzuje dodržiavať etické zásady nájomcu uvedené v Etickom kódexe obchodných partnerov spoločnosti Východoslovenský ústav srdcových a cievnych chorôb, a. s. (ďalej len "Etický kódex") zverejnenom na webovom sídle kupujúceho [www.vusch.sk](http://www.vusch.sk) , pričom v prípade zistenia, že predávajúci Etický kódex porušuje, je nájomca oprávnený Zmluvu v 1-mesačnej výpovednej lehote vypovedať. Výpovedná lehota začína plynúť prvým (1.) kalendárnym dňom mesiaca, nasledujúcom po mesiaci, v ktorom bola písomná výpoveď nájomcu doručená prenajímateľovi a skončí sa uplynutím posledného kalendárneho dňa príslušného mesiaca.

**VIII. Článok**

**Vyššia moc**

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto Zmluvy v prípade, že toto neplnenie je v dôsledku vyššej moci. Pre účely tejto Zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany a to najmä podľa ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu.

2. Tá zmluvná strana, ktorá sa odvolá na vyššiu moc, je povinná to oznámiť druhej zmluvnej strane najneskôr do piatich (5) kalendárnych dní od vzniku tejto skutočnosti a môže požiadať o prípadnú úpravu podmienok Zmluvy.

3. Na požiadanie zmluvnej strany, ktorej boli avizované okolnosti vyššej moci, je povinný oznamovateľ predložiť hodnoverný dôkaz.

1. Ak nedôjde k dohode, má zmluvná strana, ktorá sa odvolala na vyššiu moc, právo odstúpiť od tejto Zmluvy podľa článku VI bodu 2 písm. b) tejto Zmluvy.

**IX. Článok**

**Záverečné ustanovenia zmluvy**

1. Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni zverejnenia v Centrálnom registri zmlúv.
2. Jednotlivé ustanovenia tejto Zmluvy môžu meniť byť menené, dopĺňané alebo zrušené iba v prípade, ak nebudú v rozpore s platnými všeobecne záväznými právnymi predpismi (najmä zákonom o verejnom obstarávaní), písomnou formou po vzájomnej dohode zmluvných strán formou číslovaných dodatkov, ktoré budú podpísané zmluvnými stranami a budú tvoriť neoddeliteľnú súčasť tejto Zmluvy.
3. Právne vzťahy zmluvných strán založené touto Zmluvou, ak ich Zmluva výslovne neupravuje inak, sa riadia príslušnými ustanoveniami Obchodného zákonníka a ostatných platných právnych predpisov Slovenskej republiky.
4. V prípade, ak niektoré ustanovenia tejto Zmluvy sú neplatnými už v čase jej uzavretia, alebo ak sa stanú neplatnými neskôr po uzavretí Zmluvy, nie je tým dotknutá platnosť ostatných ustanovení zmluvy. Namiesto neplatných ustanovení tejto Zmluvy sa použijú ustanovenia zmluvy, ktoré sú obsahom a účelom najbližšie obsahu a účelu tejto zmluvy.
5. Zmluvné strany sa zaväzujú, že všetky spory vyplývajúce zo zmluvy sa budú riešiť predovšetkým formou dohody. Zmluvné strany sa dohodli, že vzťahy vzniknuté medzi nimi na základe Zmluvy sa budú riadiť právnym poriadkom Slovenskej republiky. Prípadné spory, o ktorých sa zmluvné strany nedohodnú, budú postúpené na rozhodnutie vecne a miestne príslušného súdu Slovenskej republiky stanoveného podľa sídla nájomcu.
6. Zmluva bola vyhotovená v piatich (5) exemplároch, pričom prenajímateľ dostane dve (2) vyhotovenia a nájomca tri (3) vyhotovenia.
7. Neoddeliteľnou súčasťou tejto zmluvy sú jej prílohy:

 Príloha č. 1 – Funkčná špecifikácia predmetu zákazky

 Príloha č. 2 – Štruktúrovaný rozpočet ceny

 Príloha č. 3 - Súpis prenajatých zariadení a spoločne spravovaných jedným centrálnym manažment systémom

V ........................ dňa ......................... V Košiciach, dňa

Za prenajímateľa: Za nájomcu:

...................................................... .........................................................................

MUDr. Štefan Lukačín, PhD. predseda predstavenstva

 Východoslovenský ústav srdcových

 a cievnych chorôb, a. s.

 .........................................................................

 doc. MUDr. Martin Studenčan, PhD., FESC

 podpredseda predstavenstva

 Východoslovenský ústav srdcových

 a cievnych chorôb, a. s.